laion/Wikipedia-Exotic huggingface dataset:
עמית קורנהאוזר

עמית קורנהאוזר (נולד ב-1976) הוא איש עסקים ישראלי, המכהן כמנכ"ל שותפות הנפט הציבורית, נאוויטס פטרוליום. נולד בשנת 1976. בין השנים 1994–1998 שירת קורנהאוזר בצה"ל כקצין בדרגת סרן בחיל הנ"מ. לאחר שחרורו מצה"ל, החל בלימודי תואר ראשון בחשבונאות וכלכלה באוניברסיטת תל אביב (1999-2003). בנוסף, לקורנהאוזר תואר שני במנהל עסקים (MBA) עם התמחות במימון, אותו סיים בשנת 2007. קורנהאוזר החל את דרכו המקצועית במשרד רואי החשבון ארנסט אנד יאנג, בו עבד כמנהל ביקורת בין השנים 2001–2007. לאחר מכן, עבד כחשב בחברת אאורה השקעות (2007-2008). בין השנים 2008–2016, עבד קורנהאוזר בקבוצת דלק, שם כיהן בתפקידים שונים, ביניהם חשב הקבוצה ומנהל הכספים של דלק אנרגיה. במהלך עבודתו בקבוצה, קורנהאוזר הוביל גיוסי הון וחוב משמעותיים בשוק ההון הישראלי ובחו"ל. ביולי 2016, הצטרף קורנהאוזר לנאוויטס פטרוליום כסמנכ"ל כספים (CFO). בתפקיד זה היה אחראי על הקמת המערך הפיננסי של השותפות בישראל ובארצות הברית והוביל מאז ועד היום גיוסי הון וחוב משמעותיים, בהיקף של כ-2.2 מיליארד דולר. בשנת 2021, הוביל מימון פרויקטלי בינלאומי לפרויקט שננדואה, בסך של כ-1.1 מיליארד דולר. מימון זה, זכה בפרס IJGlobal בתואר "עסקת המימון של השנה בתחום חיפוש נפט וגז בצפון אמריקה לשנת 2021. בינואר 2022, מונה קורנהאוזר למנכ"ל נאוויטס פטרוליום. בתקופת כהונתו, החברה המשיכה בפיתוח פרויקטים גדולים לרבות פרויקט שננדואה ופרויקט בקסקין במפרץ מקסיקו. כמו כן, הוביל להרחבת פעילותה של נאוויטס, כולל כניסה לפרויקט הנפט סיליון באיי פוקלנד. בשנת 2022, קורנהאוזר נבחר למקום ה-40 בדירוג המנהלים של מגזין 'כלכליסט'. נשוי ואב לשלושה ילדים. מתגורר ביהוד. דיאנה בחור ניר, גדעון תדמור מציג: החיים הטובים אחרי תשובה, באתר כלכליסט - www.calcalist.co.il, ‏2017-06-30 IJGlobal Awards 2021 – North America Deal Winners | News | IJGlobal, www.ijglobal.com עמית קורנהאוזר מונה למנכ"ל שותפות נאוויטס פטרוליום - וואלה כסף, באתר וואלה, ‏2021-12-21 נאוויטס פטרוליום מינתה את סמנכ"ל הכספים למנכ"ל השותפות, באתר Ice, ‏2021-12-20 כהן, עומרי (2022-03-22). "נאוויטס סוגרת שנה חזקה: מחירי הנפט הגולמי זינקו, וההכנסות הוכפלו". Globes. נבדק ב-2024-07-29. נאוויטס עוגנת בחוף מבטחים – החלום שהפך למציאות, באתר sponser, ‏2022-06-20 עמית קורנהאוזר, באתר 100-2020.webflow.io
דוקלה (מאכל)

דוקלה (בהינדי: ढोकला; באנגלית: Dhokla) הוא חטיף הודי העשוי מקמח חומוס מטוגן ונפוץ במדינות תת-היבשת ההודית. החטיף עשוי לרוב מקמח חומוס או קמח אורז, יוגורט ומים שאותם מתסיסים למשך מספר שעות ולאחר מכן מוסיפים חרדל, כורכום, פלפל צ'ילי, כמון, זנגביל, כוסברה, אבקת אפייה או סודה לשתייה, מערבבים, חותכים לקוביות ומטגנים. הדוקלה נחשב לחטיף המוגש לרוב כמנה ראשונה ומוגש לצד צ'אטני מנגו או קוקוס ומקושט עם גרגירי רימון וכוסברה. מלבד הגרסה בסיסית, קיימת גם גרסה העשויה מקמח סולת וגרסה מותססת וחמוצה. מדיה וקבצים בנושא דוקלה בוויקישיתוף N. R. Reddy, Legume Based Fermented Foods, CRC Press, 2018-02-06, ISBN 978-1-351-09090-2. (באנגלית) Jyoti Prakash Tamang, Ethnic Fermented Foods and Beverages of India: Science History and Culture, Springer Nature, 2020-03-02, ISBN 978-981-15-1486-9. (באנגלית) Linda Bladholm, The Indian Grocery Store Demystified, Macmillan + ORM, 2016-04-26, ISBN 978-1-250-12079-3. (באנגלית) Alona, דוקלה מקמח חומוס, באתר קינמונה, ‏2018-11-04 J. F. Redhead, Utilization of Tropical Foods: Cereals, Food & Agriculture Org., 1989, ISBN 978-92-5-102774-5. (באנגלית) K. T. Achaya, Indian Food: A Historical Companion, Oxford University Press, 1994, ISBN 978-0-19-562845-6. (באנגלית)
מרקו גרציני

מרקו גרציני (באיטלקית: Marco Grazzini; נולד ב-7 בספטמבר 1980) הוא דוגמן ושחקן קולנוע וטלוויזיה קנדי. גרציני נולד וגדל בטורונטו, אונטריו, קנדה לאם פיליפינית ואב איטלקי.יש לו תואר ראשון מאוניברסיטת טורונטו באיטלקית וספרדית והתמחות משנית בסוציולוגיה. מרקו גרציני, במסד הנתונים הקולנועיים IMDb (באנגלית) Yong Chavez, ABS-CBN News, Fil-Canadian Marco Grazzini brings romance, Pinoy food as newest Hallmark movie leading man, ‏16 באפריל 2021 Who Is Marco Grazzini (AKA Mike on ‘Virgin River’)?, Yahoo Life, ‏2024-01-26 (באנגלית אמריקאית)
אש ירוקה

אש ירוקה (באנגלית: Green Fire) הוא סרט הרפתקאות רומנטי אמריקאי משנת 1954 בבימויו של אנדרו מרטון, עם גרייס קלי, סטיוארט גריינג'ר (אנ') ופול דאגלס (אנ') בתפקידים הראשיים. התסריט מבוסס על הספר "Green Fire" של פיטר רנייר משנת 1942. רוב צילומי החוץ נערכו בקולומביה בשיטת סינמסקופ וצבעי Eastmancolor. ראיין מיצ'ל (סטיוארט גריינג'ר) הוא הרפתקן שחופר במכרה של הקונקיסטאדורים בקולומביה משנת 1687 בתקווה למצוא את אבן הברקת האמיתית המקרינה אור ירוק שתעשיר אותו. הוא נפצע על ידי שודד אך שורד את הפציעה וכומר מקומי (רוברט טאפור) מציל אותו מתקיפת יגואר ומביא אותו למטע גדול של קפה אותו מנהלים קתרין נולנד (גרייס קלי) ואחיה דונלד (ג'ון אריקסון). מיצ'ל מתאהב בקתרין ולאחר החלמתו הוא נפגש עם שותפו ויק לאון (פול דאגלס) שמיואש ורוצה לעזוב ומשכנע אותו להישאר ולהמשיך לחפש את האבן היקרה. הם חוזרים למטע של קתרין ואחיה דונלד מחליט להעניק להם כסף ופועלים להמשך החפירות באזור למורת רוחה של קת'רין. מנהיג השודדים המקומי הוא אל מורו (מרווין ויי). הוא מראה למיצ'ל מסמך מזויף הטוען שהשטח שלו ודורש חצי מהסכום אם תמצא האבן היקרה. מיצ'ל מסרב למרות איומיו של אל מורו. בינתיים מתפתח רומן האהבה בין מיצ'ל לקת'רין. דונלד מוצא את האבן היקרה אך נהרג מסלע שנפל עליו. גשמים עזים בסביבה עומדים להציף את מטע הקפה. אל מורו ואנשיו מתקיפים את מיצ'ל ואנשיו והם משיבים אש ומפילים חללים בין התוקפים. ויק ואנשיו מחפים על מיצ'ל והוא מצליח להגיע למכרה, להפעיל את חומר הנפץ ולגרום להתמוטטות המצוק ולסתימת זרימת הנהר והשיטפון יחד עם חיסול אל מורו ואנשיו. ויק וקת'רין חושבים שהוא נהרג בפיצוץ אך לאחר זמן הוא מופיע והם מתחבקים. מיצ'ל מראה לקת'רין את האבן הירוקה והנדירה בתור נדוניה. מדיה וקבצים בנושא אש ירוקה בוויקישיתוף "אש ירוקה", במסד הנתונים הקולנועיים IMDb (באנגלית) "אש ירוקה", באתר AllMovie (באנגלית) "אש ירוקה", באתר Rotten Tomatoes (באנגלית) "אש ירוקה", במסד הנתונים הקולנועיים KinoPoisk (ברוסית) קדימון לאש ירוקה, באתר יוטיוב פסקול המוזיקה של אש ירוקה, באתר יוטיוב גרייס קלי וסטיוארט גריינג'ר באש ירוקה, באתר יוטיוב
רצח יוחאי אבני

רצח יוחאי אבני הוא רצח החשוד כפיגוע טרור פלסטיני שאירע בלילה שבין 6 ל-7 ביולי 2024, בו נרצח יוחאי אבני, כלבן בשירות בתי הסוהר, בביתו שבגבעון החדשה. בלילה שבין 6 ביולי ל-7 ביולי 2024, אבראהים מנצור, פעיל חמאס פלסטיני תושב בידו, פרץ לדירתו של יוחאי אבני בגבעון החדשה, דקר אותו בסכין 66 פעמים בכל חלקי גופו ונעץ סכין בצווארו לוידוא הריגה. לאחר הרצח, מנצור שרף את הגופה ואת הבית ונעל את הדירה. בבוקר 8 ביולי 2024, לאחר שאבני לא הגיע למשמרת בבית הסוהר עופר ולא ענה לטלפונים, מפקדו הורה לשלוח את חבריו לעבודה לביתו שבגבעון החדשה, שם מצאו את אבני ללא רוח חיים. מנצור נעצר בחשד לביצוע הרצח. בחקירתו הודה שרצח את אבני, ואף שחזר את המעשים. הוא הודה גם שהצית את הדירה לאחר המעשה, כדי "להעלים ראיות". בחקירתו טען כי מדובר בפריצה לדירה שהסתבכה וכי לא תכנן את הרצח, אך בבדיקת פוליגרף שנעשתה לו יצא דובר שקר. בספטמבר 2024 פורסם כי עו"ד אבי חימי הצטרף לצוות ההגנה של מנצור. אולם לאחר לחץ ציבורי ובעקבות שיח נפיץ כלפיו לטענתו פרש מצוות ההגנה אלון חכמון, ‏הפרקליטות הצבאית: רצח הסוהר יוחאי אבני - פיגוע, באתר מעריב אונליין, 27 באוגוסט 2024 ענבר טויזר, דקר 66 פעמים - אבל נקבע כי זה לא פיגוע: רוצח הסוהר יצא דובר שקר בפוליגרף, באתר ynet, 26 באוגוסט 2024 לי עייש, רצח איש השב"ס יוחאי אבני: החשוד המרכזי - עצור בטחוני של חמאס, באתר i24NEWS, ‏22 ביולי 2024 לירן תמרי, החשוד ברצח איש השב"ס הודה - ושחזר: זו גרסתו בחקירה, באתר ynet, 29 ביולי 2024 לירן תמרי, "לא אירוע לאומני": עו"ד אבי חימי הצטרף לייצוג המחבל הנאשם ברצח הסוהר, באתר ynet, 11 בספטמבר 2024 לירן תמרי, אבי חימי התפטר מייצוג הנאשם ברצח הסוהר: "בעקבות השיח הנפיץ כלפיי", באתר ynet, 19 בספטמבר 2024
טוביאס ונדל

טוביאס ונדל (בגרמנית: Tobias Wendl;‏ אכן, 16 ביוני 1987) הוא גולש לוז' גרמני שמתחרה מאז 1993. הוא זכה במדליית כסף בתחרות זוגות גברים באליפות העולם בלוז' 2008 של FIL באוברהוף, גרמניה, כסף וארד באליפות אירופה FIL בלוז' 2010 בסיגולדה, זהב באליפות העולם ברוז' של FIL 2013, ושתי זהב. מדליות באולימפיאדת החורף הבכורה שלו באולימפיאדת החורף 2014 בסוצ'י. הוא גם רב-סמל בצבא הגרמני. בסך הכל זכה בשש מדליות זהב אולימפיות. ונדל נולד באכן, גרמניה. הוא החל להתחרות במזחלת ב-1993 והפך לחלק מהנבחרת הלאומית ב-2005, הוא מתחרה כקדמי. באליפות העולם בגלישת המזחלות של FIL 2008 באוברהוף, גרמניה, הוא זכה במדליית כסף; ובאליפות אירופה בלוז' של FIL 2010 בסיגולדה, ונדל זכה במדליית כסף בזוגות גברים ובמדליית ארד במשימות השליחים הקבוצתיות. הוא זכה במדליית זהב באליפות העולם ברוחות FIL 2013, בוויסטלר, קנדה. ונדל מתחרה בדאבל עם טוביאס ארלט, והוא הקדמי. הכינוי שלהם כשהם מתחרים יחד הוא "The Bayern-Express" ו"The Two Tobis". הוא התחרה באליפות העולם בלוז' של FIL ב-2024 וזכה במדליית זהב בשליחים הקבוצתי ובמדליית ארד במקצה הזוגות. ונדל זכה בשתי מדליות זהב באולימפיאדת החורף 2014 בסוצ'י. בדאבל הלוז' עם טוביאס ארלט, הוא זכה בזהב בזמן של דקה אחת ו-38:933 שניות במסלול ה-Sanki Sliding. הם הקדימו בחצי שנייה את אנדריאס לינגר ואת וולפגנג לינגר האוסטריים שתפסו מקום השני. מרווח הזכייה הזה היה הגדול ביותר אי פעם בזוגות מזחלות אולימפיים. במירוץ הראשון של הצמד הם קבעו שיא מסלול של 49.373 שניות. לאחר מכן זכה ונדל בשליחים הקבוצתי עם פליקס לוך, נטלי גייזנברגר וטוביאס ארלט. וסיימו ביותר משנייה אחת שלמה לפני הפדרציה הרוסית שהייתה במקום השני, בזמן של 2 דקות ו-45.649 שניות. הוא גם רב-סמל בצבא היבשה הגרמני. כל התוצאות מקורן בפדרציה הבינלאומית למזחלות (FIL) ופדרציה הגרמנית למזחלות, מזחלות ושלד (BSD) . רשימת זוכי מדליות זהב אולימפיות מרובות מדיה וקבצים בנושא טוביאס ונדל בוויקישיתוף טוביאס ונדל, ברשת החברתית פייסבוק טוביאס ונדל, באתר olympedia.org "Tobias Wendl". Sochi2014.com. Organizing Committee of the XXII Olympic Winter Games and XI Paralympic Winter Games of 2014 in Sochi. אורכב מ-המקור ב-19 בפברואר 2014. נבדק ב-20 בפברואר 2014. {{cite web}}: (עזרה) Withers, Tom (12 בפברואר 2014). "Germany's Wendl and Arlt win doubles luge". Yahoo Sport. נבדק ב-2 במרץ 2014. {{cite web}}: (עזרה) "Germany triumphs in the Team Relay at the end of the World Championships". fil-luge.org. 28 בינואר 2024. נבדק ב-28 בינואר 2024. {{cite web}}: (עזרה) "Doubles luge: Germany's 'two Tobis' — Tobias Wendl and Tobias Arlt — win gold medal". The Washington Post. 12 בפברואר 2014. אורכב מ-המקור ב-20 בפברואר 2014. נבדק ב-20 בפברואר 2014. {{cite news}}: (עזרה) Khutork, Rosa (12 בפברואר 2014). "Olympics-Luge-Wendl and Arlt extend German gold rush". Reuters. נבדק ב-20 בפברואר 2014. {{cite web}}: (עזרה) "Sochi 2014: Tobias Wendl and Tobias Arlt win luge doubles gold". BBC. 12 בפברואר 2014. נבדק ב-20 בפברואר 2014. {{cite web}}: (עזרה) "Sochi 2014: Germany wins luge team relay to complete golden clean sweep". ABC News. 14 בפברואר 2014. נבדק ב-20 בפברואר 2014. {{cite web}}: (עזרה) "Luge Team Relay Competition". Sochi2014.com. Organizing Committee of the XXII Olympic Winter Games and XI Paralympic Winter Games of 2014 in Sochi. אורכב מ-המקור ב-19 ביולי 2014. נבדק ב-20 בפברואר 2014. {{cite web}}: (עזרה)
אקרופוליס

אקרופוליס העתיקה והחדשה (יוונית: ἀκρόπολις; מילולית: העיר העליונה) היא גבעה מבוצרת, מקום גבוה ומבוצר בתוך עיר-מדינה ביוון העתיקה. האקרופוליס היה לרוב המקום בו הוקם היישוב מלכתחילה, בשל יתרונותיו ההגנתיים, ובהמשך שכן בו בדרך כלל ארמון המלך. עם ביטול המלוכה ברוב הפולייס (צורת הרבים של 'פוליס') היווניות הוקמו באקרופוליס המצודה והמקדשים העירוניים, והאגורה ומרכזי ציבור אחרים הוקמו לרוב בסמוך אליו. בערים יווניות עתיקות רבות מצויה אקרופוליס ובה נמצאים לרוב שרידי המקדשים החשובים ומונומנטים נוספים. האקרופוליס הידועה ביותר היא האקרופוליס באתונה, שהיא השריד המרכזי של אתונה העתיקה. באתר זה מצוי הפרתנון ועוד מספר שרידי מבנים מפורסמים. אקרופוליס זו מוכרת כאתר מורשת עולמית והיא אף נבחרה למועמדת סופית לשבעת פלאי תבל החדשים. המונח אקרופוליס משמש היום לתיאור גבעה מבוצרת בעיר עתיקה מכל תקופה, ולאו דווקא מתקופת יוון העתיקה. דוגמאות לכך ניתן לראות בתל גזר, תל חצור, עיר דוד ועוד. החקרא מדיה וקבצים בנושא אקרופוליס בוויקישיתוף אקרופוליס, באתר אנציקלופדיה בריטניקה (באנגלית) אקרופוליס, באתר אנציקלופדיית ההיסטוריה העולמית (באנגלית) ערך זה הוא קצרמר בנושא יוון העתיקה. אתם מוזמנים לתרום לוויקיפדיה ולהרחיב אותו.
הדיוויזיה ה-50 (האימפריה הגרמנית)

דיוויזיית הרגלים ה-50 (בגרמנית: 50. Infanterie-Division) הייתה דיוויזיה של הצבא הגרמני הקיסרי במלחמת העולם הראשונה. הדיוויזיה הוקמה ב-10 במרץ 1915 מיחידות שנלקחו מדיוויזיות אחרות או מיחידות שהוקמו לאחרונה. גרעין יחידות הרגלים שלה היה מווסטפאליה: רגימנט הרובאים ה-39 מהריין התחתון, נלקח מדיוויזיית המילואים ה-14, רגימנט הרגלים ה-53 הווסטפאלי, נלקח מדיוויזיית הרגלים ה-14, ורגימנט הרגלים ה-158 מלורן, נלקח מדיוויזיית הרגלים ה-13. הדיוויזיה ראתה פעולה נרחבת בקרב ורדן ב-1916, במיוחד בקרב על פורט וו. הדיוויזיה נלחמה בקרב השני על האן, שנקרא גם הקרב השלישי על שמפאן ומכונה במקורות גרמניים כקרב הכפול על האן-שמפאן (Doppelschlacht Aisne-Champagne). בשנת 1918, היא נטלה חלק במתקפת האביב הגרמנית, שנקראה הקרב הגדול בצרפת (Große Schlacht in Frankreich) או קרב הקייזר (Kaiserschlacht) בהמשך היא השתתפה בקרב השלישי על האן ובקרב השני על המארן, ולאחר מכן לחמה נגד מתקפת מאה הימים של מדינות ההסכמה. לאחר המלחמה חזרו חיילי הדיוויזיה לגרמניה, וה-2 בינואר 1919 פורקה הדיוויזיה. היא דורגה על ידי המודיעין של מדינות ההסכמה ב-1917 וב-1918 כדיוויזיית תקיפה מהשורה הראשונה. גנרל-לויטננט גאורג פון אנגלברכטן (1 במרץ 1915 – 8 ביולי 1918) גנרל-מיור פרידריך פון דרשאו (9 ביולי 1918 – 6 בנובמבר 1918) גנרל-מיור גאורג פון אלט-שטטרהיים (7 בנובמבר 1918 – 2 בינואר 1919) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114. מדיה וקבצים בנושא הדיוויזיה ה-50 בוויקישיתוף 50. Infanterie-Division - Der erste Weltkrieg Histories of Two Hundred and Fifty-One Divisions of the German Army which Participated in the War (1914–1918), compiled from records of Intelligence section of the General Staff, American Expeditionary Forces, at General Headquarters, Chaumont, France 1919 (1920)
מואסיר

מואסיר רודריגז סנטוס (בפורטוגזית: Moacir Rodrigues dos Santos; ‏21 במרץ 1970 – 20 ביולי 2024), שנודע בשם "מואסיר", היה כדורגלן ברזילאי ששיחק כקשר בנבחרת ברזיל. מואסיר נפטר בבלו הוריזונטה ב-20 ביולי 2024, בגיל 54. מואסיר, באתר Transfermarkt מואסיר, באתר BDFutbol מואסיר, באתר WorldFootball.net מואסיר, באתר National Football Teams מואסיר, באתר FootballDatabase.eu Moacir, ex-volante do Atlético-MG, morre aos 54 anos, ge, ‏2024-07-20 (ב־Brazilian Portuguese) ערך זה הוא קצרמר בנושא כדורגל ובנושא ברזיל. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מואסיר".
הדיוויזיה ה-211 (האימפריה הגרמנית)

הדיוויזיה ה-211 (בגרמנית: 211. Infanterie-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. הדיוויזיה הוקמה ב-8 בספטמבר 1916 בחזית המערבית, ולחמה בקרבות המאוחרים של הקרב על הסום. בשנת 1917 היא לחמה במהלך הקרב השני על האן, ולאחר מכן לחמה באזור שבין סואסון לריימס. באביב 1918 לחמה הדיוויזיה במתקפת האביב הגרמנית, וב-8 באוגוסט 1918 פורקה הדיוויזיה. Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
הדיוויזיה ה-231 (האימפריה הגרמנית)

הדיוויזיה ה-231 (בגרמנית: 231. Infanterie-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. הדיוויזיה הוקמה ב-16 בינואר 1917 בחזית המערבית, ולחמה במהלך הקרב השני על האן. באביב 1918 לחמה הדיוויזיה במתקפת האביב הגרמנית, ובכלל זה במהלך הקרב השלישי על האן, ולאחר מכן לחמה נגד מתקפת מאה הימים של מדינות ההסכמה. לאחר המלחמה חזרו חיילי הדיוויזיה לגרמניה, וב-22 בינואר 1919 פורקה הדיוויזיה. גנרל-מיור ברנהרד פון הילזן (2 בינואר 1917 – 20 בספטמבר 1918) גנרל-מיור אמה פון דוויץ (21 בספטמבר 1918 – 22 בינואר 1919) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
הדיוויזיה ה-12 (בוואריה)

הדיוויזיה המלכותית הבווארית ה-12 (בגרמנית: 12. Königlich Bayerische Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה לאחר המלחמה. הדיוויזיה הוקמה ב-27 ביולי 1916 באזור האימונים הצבאיים של גרפנווהר. לאחר פריסה קצרה באלזס עילית, היא הועברה לחזית הרומנית. לאחר שביתת הנשק ברומניה, הדיוויזיה הוצאה משם והועברה לחזית המערבית בסוף אפריל 1918. הדיוויזיה לחמה במהלך מתקפת האביב הגרמנית, ובכלל זה במהלך הקרב השלישי על האן והקרב השני על המארן, ולאחר מכן לחמה נגד מתקפת מאה הימים של מדינות ההסכמה. לאחר שביתת הנשק של קומפיין בתום המלחמה חזרו חיילי הדיוויזיה לגרמניה, וב-19 בדצמבר 1918 פורקה הדיוויזיה. גנרל-לויטננט הוגו פון הולר (27 ביולי 1916 – 5 ביוני 1917) גנרל-מיור קרל פון נאגל צו אייכברג (6 ביוני 1917 – 19 בדצמבר 1918) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
נטלי גייזנברגר

נטלי גייזנברגר (בגרמנית: Natalie Geisenberger;‏ מינכן, 5 בפברואר 1988) היא שש פעמים אלופה אולימפית, תשע פעמים אלופת עולם וחמש פעמים אלופת אירופה גולשת לוז' גרמנייה. עם שש מדליות זהב ומדליות ארד אחת, היא האולימפית המצליחה ביותר בלוז'. בגיל שש עבר למיסבאך עם משפחתה. היא התוודעה למזחלות בגיל עשר. במהלך הקריירה הצעירה שלה זכתה ב-14 גביעי עולם לנוער ובשלוש אליפויות עולם לנוער, ולאחר מכן נכללה בנבחרת הגרמנית הבוגרת. בתחרות הראשונה שלו למבוגרים, ב-2007, זכתה במדליית כסף בגביע העולם באלטנברג (סכסוניה). ב-2010 זכתה במדליית ארד במגלשה אישית באולימפיאדת ונקובר (2010), וארבע שנים לאחר מכן, באולימפיאדת סוצ'י (2014), הצליחה לזכות באותו התחרות, והצליחה לנצח גם עם קבוצתה בשליחות המעורבת. באולימפיאדת פיונגצ'אנג (2018), היא זכתה שוב במדליית הזהב הן בתחרות האישית לנשים והן בשליחות המעורבת, כך גם באולימפיאדת בייג'ינג (2022) מה שהפך אותה לאלופה אולימפית שש פעמים, הישג ייחודי בהיסטוריה של הלוז' האולימפי לנשים. בסך הכל יש לה שבע מדליות זהב, ארבע מדליות כסף וארד אחת מאליפיות העולם וזכתה בסך הכל חמש פעמים והגיע למקום השני שלוש פעמים באליפות אירופה. אתר האינטרנט הרשמי של נטלי גייזנברגר (בגרמנית) מדיה וקבצים בנושא נטלי גייזנברגר בוויקישיתוף נטלי גייזנברגר, ברשת החברתית פייסבוק נטלי גייזנברגר, באתר הוועד האולימפי הבין-לאומי נטלי גייזנברגר, באתר olympedia.org אתר רשמי (בגרמנית) רשימת אלופות אולימפיות גרמניות מאז 1978 "הפרופיל שלה ב-FIL" (בגרמנית). fil-luge.org. נבדק ב-2018-02-15. "2018. תוצאות רשמיות של מתחרות נשים בלוז' באולימפיאדת החורף 2018" (PDF) (באנגלית). pyeongchang2018.com. אורכב מ-המקור (PDF) ב-2018-02-16. נבדק ב-2018-02-15.
עונת 2022/2023 בליגת העל בכדוריד

עונת 2022/2023 בליגת העל בכדוריד הייתה העונה ה-70 של התחרות הארצית של הליגה הבכירה בענף הכדוריד בישראל. הליגה כללה 12 קבוצות. היא התחילה ב-23 בספטמבר 2022, והסתיימה ב-9 ביוני 2023. בהתאם לתוצאות של העונה הקודמת בליגה הלאומית, לליגת העל עלו אס"א תל אביב והפועל רמת גן על חשבונן של מ.כ באר שבע ומכבי דימונה שירדו לליגה הלאומית. לאחר סיבוב משחקים ראשון בן 11 מחזורים, התחלקה הליגה לבית עליון ותחתון, שבכל אחד מהם שש קבוצות. כל אחד מהבתים משחק שני סיבובים נוספים, בסך הכל 10 מחזורים, ולאחר מכן יתחיל פלייאוף החל משלב רבע הגמר שנערך בשיטת הטוב משלושה משחקים, בהשתתפות שש הקבוצות מהבית העליון ושתי הראשונות מהבית התחתון (מקומות 7 ו-8). חצאי הגמר והגמר נערכו בשיטת הטוב מחמישה משחקים. ארבע הקבוצות הנותרות התחרו ביניהן בבית הישרדות, שבסיומו נשרו שתי האחרונות לליגה הלאומית. מידע מאתר מנהלת הליגה אלון סגל, ליגת ווינר תצא לדרך ב-23 בספטמבר - הגרלת המשחקים, 26 ביולי 2022, אתר איגוד הכדורסל בישראל אלון סגל ואיתי אניג'ר, "גם במחיר ירידה לא 'נמכור' את נושא השחקן הישראלי", 11 בספטמבר 2022, אתר איגוד הכדוריד בישראל
מסוף הארזים

מסוף הארזים היא תחנה מרכזית גדולה הממוקמת בצפון העיר ירושלים, סמוך למחלף יגאל ידין. המסוף נפתח ב-1 ביולי 2024 לאחר כשלוש וחצי שנות עבודה, בהשקעה של כחצי מיליארד שקלים. התחנה כוללת 12 רציפים, 215 עמדות טעינה לאוטובוסים חשמליים, חניון חנה וסע, מבני מנהלה ומנוחה לנהגי האוטובוסים, והיא מתפרסת על שטח של 50 אלף מטר רבוע בסך הכול. בנוסף, למסוף יש "גג ירוק" בשטח של 20 אלף מ"ר. בשנת 2017 עיריית ירושלים אישרה את הפרויקט להקמת המסוף. בהתחלה הוקם חניון 4/9 בעלות של 270 מיליון ש"ח כחלק מהמסוף. העבודות על המסוף עצמו החלו בתחילת 2021 ונמשכו כשלוש וחצי שנים עד לפתיחתו באוגוסט 2024. הקמת מרכזית הארזים נועדה להשיג מספר מטרות: שיפור הנגישות התחבורתית: לשפר את רמת השירות של התחבורה הציבורית בצפון ירושלים, הן בקווים עירוניים והן בקווים בין-עירוניים. הפחתת עומסי תנועה: להפחית את העומס בכניסה לעיר ירושלים ובתחנה המרכזית של ירושלים קידום תחבורה ירוקה: הכללת 215 עמדות טעינה לאוטובוסים חשמליים במסוף מהווה חלק ממגמה רחבה יותר של מעבר לתחבורה ציבורית ירוקה ונקייה. שילוב בין אמצעי תחבורה: תכנון המסוף כולל חיבור עתידי לקו הכחול של הרכבת הקלה בירושלים, וכן חניון "חנה וסע" לרכבים פרטיים. זאת במטרה לעודד שימוש משולב באמצעי תחבורה שונים. למרות היתרונות של המסוף החדש, הועלתה גם ביקורת על כך שהוא מיועד ומשרת בעיקר את האוכלוסייה החרדית של צפון ירושלים, ואינו נותן מענה מספק לצורכי התושבים החילוניים באזור. המסוף משרת קווי אוטובוס בינעירוניים לערים שונות, כולל בני ברק, פתח תקווה, נתניה, רחובות, קוממיות, צפת, חיפה, רכסים, קריית אתא, ונוף הגליל. בנוסף, המסוף מקושר לקווים עירוניים בירושלים ומתוכנן להתחבר בעתיד לקו הכחול של הרכבת הקלה בעיר. מדיה וקבצים בנושא מסוף הארזים בוויקישיתוף מסוף התחבורה החדש של ירושלים יוצא לדרך, באתר gov.il, ‏30 ביוני 2024 קותי פונדמינסקי, הצצה לתחנת האוטובוסים המרכזית החדשה של ירושלים, באתר mynet‏ ירושלים, 1 ביולי 2024 מערכת "כל העיר", תחנה מרכזית חדשה תיבנה בצפון ירושלים, באתר SchokenGroup, ‏18 בספטמבר 2017 חניון 4/9 , קבלן מבצע - דניה סיבוס, ירושלים. בביצוע - Aace, באתר Aace, ‏7 בדצמבר 2020 מסופים לתחבורה הציבורית בירושלים, באתר "מצב הרוח", ‏4 באוגוסט 2024 מסוף התחבורה החדש של ירושלים יוצא לדרך, באתר gov.il, ‏30 ביוני 2024
מוצב גבול

מוצב גבול הוא מוצב צבאי המתוחזק על ידי מדינה ריבונית אשר ממוקם לאורך הגבול של אותה המדינה עם מדינה או טריטוריה שכנה, והינו בדרך כלל אחד מסדרת מוצבים הממוקמים בקרבת מקום ובמרחקים דומים זה מזה, שמטרתם להגן על האזור של אותה המדינה אשר מפני מעבר לא מורשה, פעילות בלתי חוקית ופלישות פוטנציאליות. מוצבי הגבול חיוניים לביטחון הלאומי של כל מדינה וממלאים תפקיד משמעותי בשמירה על הריבונות של כל מדינה. לעיתים רבות מוצבי הגבול ברחבי העולם מאוישים על ידי כוחות משמר הגבולות אשר נמצאים בקשר זה עם זה באמצעות תקשורת רדיו ועורכים במקביל גם פטרולים באופן תדיר לאורך הגבול, מעבירים הלאה מידע מודיעיני למפקדה כאשר יש בכך צורך. בהתאם לגבולות והגאוגרפיה של המדינה, מוצבי הגבול עשויים להיות ממוקמים במגוון רחב של מיקומים, כולל באזורים עם תנאים קשים - כמו מדבריות, הרים או אזורים ארקטיים - בהם כוחות הצבא שנמצאים בהם נאלצים להתמודד עם אתגרים לוגיסטיים שונים. בדרך כלל מוצבי הגבול נבנו במיקומים אסטרטגיים אשר נמצאים במיקומים הגבוהים יותר, ובמידת האפשר על ראשי גבעות והרים לאורך הגבול. בהתאם ליחסים הבין-לאומיים עם המדינה השכנה והצרכים האסטרטגיים של האוכלוסייה המקומית, מוצבי הגבול נבנים לעיתים רבות עם מגוון מבני מינהל ומגורים וכוללים לעיתים אף אוהלים, נשקייה, תעלות, בונקרים, מכשולי תיל, עמדות ירי מבוצרות, ומגדלי שמירה. לרוב ישנו במוצב הגבול גם תורן בו מונף הדגל הלאומי של אותה המדינה, וכמו גם אנטנה המשמשת לתקשורת אלחוטית, ומנחת מסוקים. מוצבי הגבול ברחבי העולם מאוישים בדרך כלל בתקופות שלום על ידי כוחות משמר הגבולות אשר ממוקדים בעיקר בלוודא שאין הברחות או חדירה של מרגלים לשטחי המדינה מהמדינות השכנות, שאין פעילות של אנשים הנחושים להבריח לתחומי המדינה נשקים וחומרי נפץ לצורך ביצוע של מתקפות טרור ופעילויות חתרניות, שאין הגירה בלתי חוקית או סחר בבני אדם, ועוד. בדרך כלל במוצבי הגבול יש מגדלי שמירה בהם נמצאים שומרים יום ולילה במטרה לוודא שאין פעילויות בלתי חוקית כולשהן לאורך הגבול. באופן תדיר יוצאים פטרולים לאורך הגבול. במקרה בו מזוהה חדירה מצד גורמים זרים חייל משמר הגבולות צריכים לנסות לאתר בהקדם את אותם האנשים שחדרו לתחומי מדינתם ובמקביל להזהיר את הכפרים והעיירות הסמוכים וכמו גם את רשויות החוק על כך שהייתה חדירה. בתקופת של מלחמה כוחות משמר הגבולות שאחראים על השמירה של הגבול בתקופות שלום נסוגים לרוב ממוצבי הגבול בעוד שהצבא הסדיר של המדינה מאייש במקומם את כל מוצבי הגבול הממוקמים לאורך הגבול עם מדינת האויב השכנה. במהלך המלחמות אותם מוצבי הגבול הופכים לעיתים רבות לעמדות חפורות מבוצרות היטב מהן יכולות לפעול יחידות צבא סדיר במטרה להגן על השלמות הטריטוריאלית של המדינה. מעבר גבול בלוקהאוס מוצב משמר גבול